Amú ḿbɔ̄ bá bə́ ngátúb éndāman, ǹnam Égîptɛn wâyi yén étóŋán dzábán, Memfis a yi bɔ̌ sɔŋ dzabán. Akúdā sílíba wábán ásə, sás ńdzɔ̄ yáyi lígī ai dɔ́, biyoá byâyi mǎn yaman á mə̄ndá mábán. 7Məlú mə́ éndə́gə́lə́ á mā mə́ sɔ́ ya ! Məlú mə́ zitɔ́g á mā mə́ sɔ́ ya ! Ísraɛ̂l á yə̄mə́ hḿ dɔ̄ ! Profɛ́d a nə akúd, mod ǹsísīm a sɔ́g ákúd, amú ǹsə́m wóe ó daŋ yǎ ánēn, ai ású bítá wābadan ai dɔ́. 8Vâ Efraím á nə ai Zambá wama –énye a nə profɛ́d- bálām nye məlám á məzěn mə́sə, bálúman ai nyé a kələ kwí á ndá Zambá wōē. 9Bə́ nə fɔ́ɔ́ ńdáman ndáman, anə́ á məmǒs yā Givéa. Ǹtondôbə a yi dúgan tsog ábē dábán, a yi bɔ́ ndə́gələ ású bivǔs byábán.